**Győrújfalu település lakossága**

**Győrzámoly település lakossága**

**Győrladamér település lakossága**

**Dunaszeg település lakossága**

**Dunaszentpál település lakossága**

részére

**TISZTELT ÉRINTETTEK!**

A házi gyermekorvosi szolgálat működésében 2023. szeptember 1. napjától lényeges változások következnek be.

A körzetben eddig dolgozó Dr. Kelemen Ágnes doktornő 2023. augusztus 31. napjára felmondta az önkormányzatainkkal megkötött feladatellátási szerződést. A Doktornő a praxist el szerette volna adni annak érdekében, hogy szeptembertől új, állandó gyermekorvosa legyen a körzetnek, de sajnos nem jelentkezett egy orvos sem, aki megvásárolta volna tőle a praxisjogot.

A jelen helyzetben Önkormányzataink feladata a szolgálat munkájának megszervezése. Önkormányzataink ennek megfelelően már korábban megkezdték a szükséges tárgyalásokat a feladatellátás megszervezése érdekében. A folyamatban lévő tárgyalások eddigi eredményei alapján tájékoztatjuk Önöket arról, hogy 2023. szeptember 1. napjától kezdőden új orvosok végzik majd a szolgálat munkáját.

A rendelési idő a teljes házi gyermekorvosi körzetben (Győrújfalu – Győrzámoly – Győrladamér – Dunaszeg - Dunaszentpál) – reményeink szerint átmeneti jelleggel – a felére csökken.

A rendelési idők és a rendelés helyszíneinek meghatározása folyamatban van. Ezen információk véglegesítését követően azokat haladéktalanul meg fogjuk osztani Önökkel.

Világos, hogy ehhez a megváltozó helyzethez mindannyiunknak alkalmazkodnia kell.

A további tájékoztatásig szíves türelmüket, a szolgálat kényszerű megváltoztatása miatt szíves megértésüket kérjük

Dunaszeg, 2023. augusztus 16.

 Tisztelettel:

|  |  |  |  |  |
| --- | --- | --- | --- | --- |
| Nagy Imre AttilaGyőrújfalupolgármestere sk. | Pulai NikolettaGyőrzámolypolgármestere sk. | Pappné Kett AdriennGyőrladamérpolgármestere sk. | Babos AttilaDunaszegpolgármestere sk. | Csontos AttilaDunaszentpálpolgármestere sk. |